  Майя Бывальцева Удмуртиын шыр висёнэн черлан учыръёс 2016-тӥ арын ньыль толэзь ӵоже кык поллы тросгес пусъемын. Со сярысь ивортэ элькунысь тазалыкез утёнъя министерстволэн пресс-службаез. Та дырлы 209 адямилэн диагнозэз зэматэмын. Кылем арысь та вакытэн ик ӵошатыса, со 1,9 поллы тросгес. 2015-тӥ арын шыр висён паласькон 1 сюрс 748 учыр пусъемын вал. Инкуазьысь лыктӥсь паласькись висёнъёс вӧлмемъя Удмуртия Россиын нырысетӥ чуръёсын. Нялтас вераса, Роспотребнадзорлэн элькунъя управлениез ивортэмъя, лемтэй энцефалитэн висён учыръёс 18-тӥ куартолэзьлы пусъемын ӧвӧл. Тодады вайытом, кар тӧрлыкъёс ивортэмъя, 31-тӥ куартолэзёзь Ижкарын 540 гектар интывылэз лемтэйёслэсь но 547 гектарез шыръёслэсь тазатозы. Списоке шедизы Космонавтъёслэн парксы, «Липовая роща» микрорайон но Уйпал шайвыл вӧзысь тэльёс, куштэм пӧйшуръёслы «Кот и пёс» приют, Киров нимо парк, Удмуртиысь зоопарк но «Нефтемаш» завод котырысь нюлэс, Октябрьлы 10 ар урамысен Автозаводской урам кузя писпуо инты. Тегъёс: Тазалык Роспотребнадзор Удмуртия Тазалыкезутёнъяминистерство  